Document ID: 32006D0480

ODLOČBA KOMISIJE
z dne 11. julija 2006
o spremembi Dodatka B k Prilogi IX k Aktu o pristopu iz leta 2003 glede nekaterih obratov v sektorju mesa v Litvi
(notificirano pod dokumentarno številko C(2006) 3115)
(Besedilo velja za EGP)
(2006/480/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške in zlasti odstavka (d) pododdelka I oddelka B poglavja 5 Priloge IX k Aktu,
ob upoštevanju naslednjega:
(1)
Litvi je bilo odobreno prehodno obdobje za nekatere obrate, navedene v Dodatku B (1) k Prilogi IX k Aktu o pristopu iz leta 2003.
(2)
Dodatek B k Prilogi IX k Aktu o pristopu iz leta 2003 je bil spremenjen z odločbami Komisije 2004/472/ES (2), 2004/473/ES (3), 2005/421/ES (4) in 2005/657/ES (5).
(3)
Litovski pristojni organi so predložili uradno izjavo, da so določeni obrati v sektorju mesa zaključili postopek posodabljanja in so zdaj v celoti skladni z zakonodajo Skupnosti. En obrat pa je prenehal z obratovanjem. Te obrate je zato treba črtati s seznama obratov v prehodu.
(4)
Dodatek B k Prilogi IX k Aktu o pristopu iz leta 2003 je zato treba ustrezno spremeniti. Zaradi jasnosti ga je treba nadomestiti.
(5)
Stalni odbor za prehranjevalno verigo in zdravje živali je bil obveščen o ukrepih, predvidenih s to odločbo -
SPREJELA NASLEDNJO ODLOČBO:
Člen 1
Dodatek B k Prilogi IX k Aktu o pristopu iz leta 2003 se nadomesti z besedilom iz priloge k tej odločbi.
Člen 2
Ta odločba je naslovljena na države članice.
V Bruslju, 11. julija 2006

Labels: 17
7
0
6
18
15